**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 10/11/2022**

 **Αριθ. Πρωτ. : 20015**

**ΑΠΟΣΠΑΣΜΑ**

# Από το πρακτικό της αριθμ. 36ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 322**

**Επανάληψη σταδίων της διαγωνιστικής διαδικασίας του ηλεκτρονικού διαγωνισμού με Α/Α ΕΣΗΔΗΣ 185198 του έργου: «ΟΔΟΣΤΡΩΣΙΑ ΑΝΑΓΝΩΡΙΣΜΕΝΩΝ ΚΟΙΝΟΧΡΗΣΤΩΝ ΑΓΡΟΤΙΚΩΝ ΟΔΩΝ ΕΝΤΟΣ ΑΝΑΔΑΣΜΩΝ ΣΤΟ ΔΗΜΟ ΛΕΒΑΔΕΩΝ» σύμφωνα με την υπ΄αριθμό 832/2022 απόφαση του Ε΄Κλιμακίου του Ελεγκτικού Συνεδρίου.**

Στη Λιβαδειά σήμερα 8η Νοεμβρίου 2022 ημέρα Τρίτη και ώρα 13.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 19706/04-11-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8), ήτοι:

 **ΠΑΡΟΝΤΕΣ ΑΠΟΝΤΕΣ**

 1.Ταγκαλεγκας Ιωάννης 1.Πούλος Ευάγγελος

2. Μητάς Αλέξανδρος Αν και είχε νόμιμα προσκληθεί

3.Νταντούμη Ιωάννα (αν/κό μέλος κ. Καλογρηά Αθανασίου)

4.Σαγιάννης Μιχαήλ

5.Μερτζάνης Κωσταντίνος

6. Καπλάνης Κωνσταντίνος

 7. Μπράλιος Νικόλαος

 8.Καραμάνης Δημήτριος(αποχώρησε στο 20ο Θέμα του Π.Η.Δ.)

Ο Πρόεδρος της Οικονομικής Επιτροπής εισηγούμενος το 19ο θέμα της ημερήσιας διάταξης της υπ΄αριθμ. 19706/04-11-2022 πρόσκλησης (18ο στον Πίνακα θεμάτων Συνεδρίασης), έθεσε υπόψη των μελών την με αριθ. πρωτ. 19532/01-11-2022 εισήγηση της Δ/νσης Τεχνικών Υπηρεσιών του Δήμου Λεβαδέων , στην οποία αναφέρονται τα παρακάτω:

*Έχοντας υπ’ όψη :*

* *Το Ν. 3852/2010 (ΦΕΚ 87 Α) «Νέα Αρχιτεκτονική της Αυτοδιοίκησης και της Αποκεντρωμένης Διοίκησης − Πρόγραμμα Καλλικράτης».*
* *Το Ν 3463/2006: «Κώδικας Δήμων και Κοινοτήτων»*
* *Το άρθρο 206 του Ν. 4555/2018 ‘’Πρόγραμμα Κλεισθένης’’*
* *Του Ν. 4555/2018 «Πρόγραμμα ΚΛΕΙΣΘΕΝΗΣ» (ΦΕΚ 133 Α΄ /19-07-2018) άρθρο 116 και 179*
* *Του Ν. 4735/2020 (ΦΕΚ 197 Α΄/12-10-2020) Άρθρο 40 «αρμοδιότητες Οικονομικής Επιτροπής ΟΤΑ α΄ και β΄ βαθμού*
* *Tην υπ΄ αριθμό 14575/24.07.2020 (ΑΔΑ: 9Η5746ΜΤΛ6-ΓΥ3) Πρόσκληση για την υποβολή αιτήσεων χρηματοδότησης στο Πρόγραμμα «ΑΝΤΩΝΗΣ ΤΡΙΤΣΗΣ», στον Άξονα Προτεραιότητας «Ποιότητα ζωής και εύρυθμη λειτουργία των πόλεων, της υπαίθρου και των οικισμών» με τίτλο «Ανάπτυξη της υπαίθρου – Αγροτική Οδοποιϊα» όπως τροποποιήθηκε και ισχύει».*
* *Την υπ΄ αριθμό 23420/2020/04.06.2021 (ΑΔΑ: ΨΨΟΥ46ΜΤΛ6-7ΦΤ) Απόφαση του Αναπληρωτή Υπουργού Εσωτερικών, ένταξης του έργου με τίτλο «Οδοστρωσία αναγνωρισμένων κοινόχρηστων αγροτικών οδών εντός αναδασμών στο Δήμο Λεβαδέων» στο Πρόγραμμα «ΑΝΤΩΝΗΣ ΤΡΙΤΣΗΣ»*
* ***Τον Κ.Α.*** *64/7323.003 με τίτλο «Οδοστρωσία αναγνωρισμένων κοινόχρηστων αγροτικών οδών εντός αναδασμών στο Δήμο Λεβαδέων****» του Προϋπολογισμού εσόδων – εξόδων του Δήμου Λεβαδέων Οικονομικού έτους 2022 που είναι εγγεγραμμένο το έργο.***
* ***Τις διατάξεις του Ν. 4412/2016 (Φ.Ε.Κ.****147Α΄/08.08.2016)* ***«Δημόσιες Συμβάσεις Έργων, Προμηθειών*** *και Υπηρεσιών (Προσαρμογή στις Οδηγίες 2014/24/ΕΕ και 2014/25/ΕΕ» (Α΄ 147)».όπως διορθώθηκε****, τροποποιήθηκε με τον ν. 4782/2021 (ΦΕΚ 36 Α΄/09-03-2021) και ισχύει.***
* ***Τα επικαιροποιημένα τεύχη διακηρύξεων της ΕΑΑΔΗΣΥ για την σύναψη δημόσιων συμβάσεων έργου κάτω των ορίων σύμφωνα με τις διατάξεις του Ν. 4412/2016 (Α΄147), με κριτήριο ανάθεσης την πλέον συμφέρουσα από οικονομική άποψη προσφορά με βάση την τιμή, όπως ισχύει μετά τις τροποποιήσεις που επήλθαν με το Ν. 4782/2021 (ΦΕΚ 36 Α΄/09-03-2021) «****Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία.*
* ***Την υπ΄ αριθμό 166278/30-06-2021 ΚΥΑ (ΦΕΚ.2813 Β΄/30.06.2021) «ρυθμίσεις τεχνικών ζητημάτων που αφορούν την ανάθεση των δημοσίων συμβάσεων έργων, μελετών και παροχής τεχνικών και λοιπών συναφών επιστημονικών υπηρεσιών με χρήση των επιμέρους εργαλείων και διαδικασιών του Εθνικού Συστήματος Ηλεκτρονικών Δημόσιων Συμβάσεων (Ε.Σ.Η.ΔΗ.Σ).***

*.*

*Ο Δήμος Λεβαδέων με το υπ΄ αριθμό 17238/3.10.2022 έγγραφο του Προϊσταμένου της Διεύθυνσης Τεχνικών Υπηρεσιών του Δήμου Λεβαδέων υπέβαλε φάκελο του έργου με τίτλο: «Οδοστρωσία αναγνωρισμένων κοινόχρηστων αγροτικών οδών εντός αναδασμών στο Δήμο Λεβαδέων» στο Ελεγκτικό Συνέδριο με όλα τα στοιχεία της διαγωνιστικής διαδικασίας για την άσκηση ελέγχου νομιμότητας , σύμφωνα με τις διατάξεις του άρθρου 324 παρ.1 του ν.4700/2020 »Ενιαίο κείμενο δικονομίας για το Ελεγκτικό Συνέδριο, ολοκληρωμένο νομοθετικό πλαίσιο για τον προσυμβατικό έέγχο, τροποποιήσεις στον Κώδικα Νόμων για το Ελεγκτικό Συνέδριο, διατάξεις για την αποτελεσματική απονομή της δικαιοσύνης και άλλες διατάξεις» (Α΄127).*

*Η διαδικασία διενέργειας του διαγωνισμού και η σύναψη της ελεγχόμενης σύμβασης έργου διέπονται από τις διατάξεις περί δημοσίων έργων του ν. 4412/2016 «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ» (Α΄147), καθώς και από τους όρους της οικείας διακήρυξης.*

*Το αντικείμενο του ελεγχόμενου έργου, το οποίο έχει ενταχθεί στο Τεχνικό Πρόγραμμα του Δήμου Λεβαδέων έτους 2022 (με την 124/8.12.2021 απόφαση του Δημοτικού Συμβουλίου του Δήμου Λεβαδέων), περιλαμβάνει την εκτέλεση εργασιών: α) χωματουργικά (καθαρισμός φυτών και φυτικών, καθώς και διαμόρφωση καταστρώματος και ρείθρων των προς συντήρηση δρόμων, πλήρη κατασκευή επιχώματος), β) οδοστρωσία (κατασκευή βάσης, μεταβλητού πάχους για τη διάστρωση των αγροτικών δρόμων του Κωπαϊδικού πεδίου), γ) ασφαλτικές εργασίες (κατασκευή ασφαλτικής στρώσης κυκλοφορίας) και δ) σήμανση- ασφάλεια (τοποθέτηση πινακίδων πληροφοριακών και ρυθμιστικών με τους στύλους στήριξης αυτών και τοποθέτηση στηθαίων ασφαλείας).*

*Το έργο έχει ενταχθεί στο Πρόγραμμα ΄΄ΑΝΤΩΝΗΣ ΤΡΙΤΣΗΣ΄΄ του Υπουργείου Εσωτερικών (το άρθρο 69 του ν. 4509/2017, Α΄ 201, την κατ΄ εξουσιοδότηση αυτού εκδοθείσα 22766/9.4.2020 κοινή απόφαση των Υπουργών Οικονομικών – Ανάπτυξης και Επενδύσεων-Εσωτερικών, Υγείας και του Υφυπουργού Οικονομικών και την 23420/2020/04.06.2021 (ΑΔΑ: ΨΨΟΥ46ΜΤΛ6-7ΦΤ) απόφαση του Αναπληρωτή Υπουργού Εσωτερικών περί ένταξης του ελεγχόμενου έργου στο εν λόγω Πρόγραμμα) και πρόκειται να χρηματοδοτηθεί από εξυπηρετούμενο από το πρόγραμμα δημοσίων επενδύσεων δάνειο του Ταμείου Παρακαταθηκών κα ι Δανείων (Τ.Π.Δ.) ποσού 1.911.782,15 ευρώ, προερχομένου σε ποσοστό 50% από πόρους της Ευρωπαϊκής Τράπεζας Επενδύσεων και σε ποσοστό 50% από πόρους του Τ.Π.Δ. (με την 600/2021 Πράξη του Ζ΄ Κλιμακίου του ΕλΣυν, απέβη θετικός ο προσυμβατικός έλεγχος του σχεδίου και της διαδικασίας σύναψης της σχετικής δανειακής σύμβασης, και την 81/22.9.2021 απόφαση του Δημοτικού Συμβουλίου του Δήμου Λεβαδέων για την έγκριση του δανείου).*

*Έχει εκδοθεί η 21246/11.11.2021 απόφαση ανάληψης πολυετούς υποχρέωσης με την οποία δεσμεύτηκε σε βάρος του Κ.Α. 64/7323.003 του προϋπολογισμού του Δήμου ποσό 500.000,00 ευρώ για το έτος 2022 και ποσό 1.411.782,15 ευρώ για το έτος 2023.*

*Με την υπ΄ αριθμό 279/3.11.2020 απόφαση της Οικονομικής Επιτροπής του Δήμου Λεβαδέων εγκρίθηκε η 88/2020 μελέτη της Διεύθυνσης Τεχνικών Υπηρεσιών του Δήμου*

*Με την υπ΄ αριθμό 315/16.11.2021 απόφαση της Οικονομικής Επιτροπής εγκρίθηκαν οι όροι της διακήρυξης σύμφωνα με την οποία η ανάθεση του έργου θα γίνει με προσφυγή στη διαδικασία του ανοικτού διαγωνισμού (άρθρο 27 του ν.4412/2016 και 13.1 της διακήρυξης) με χρήση της ηλεκτρονικής πλατφόρμας του ΕΣΗΔΗΣ και ότι η οικονομική προσφορά των διαγωνιζομένων θα υποβληθεί σύμφωνα με το σύστημα των επιμέρους ποσοστών έκπτωσης (άρθρα 95 παρ.2 α του ν.4412/2016 και 13.2 της διακήρυξης).Ως κριτήριο για την ανάθεση της εκτέλεσης του έργου ορίσθηκε αυτό της πλέον συμφέρουσας από οικονομική άποψη προσφοράς μόνο βάσει τιμής (χαμηλότερη τιμή άρθρο 95 του ν.4412/2016 και 14 της διακήρυξης)*

*Η συνολική προθεσμία εκτέλεσης του έργου ορίσθηκε σε δεκαπέντε (15) μήνες από την ημέρα υπογραφής της σχετικής σύμβασης (άρθρο 12 ης διακήρυξης).*

*Η υπ΄ αριθμό 22566/01-12-2021 (ΑΔΑ: Ω58ΨΩΛΗ-ΘΞ7) περίληψη προκήρυξης του έργου αναρτήθηκε στην ιστοσελίδα του Δήμου Λεβαδέων και δημοσιεύτηκε στις εφημερίδες ΔΙΑΒΗΜΑ, ΝΕΑ ΤΗΣ ΒΟΙΩΤΙΑΣ και ΒΟΙΩΤΙΚΑ ΝΕΑ, ενώ το πλήρες κείμενο αυτής αναρτήθηκε στο Κεντρικό Ηλεκτρονικό Μητρώο Δημοσίων Συμβάσεων (Κ.Η.Μ.Δ.Η.Σ.) στις 1.12.2021(21PROC009646648).*

*Μέχρι την καταληκτική ημερομηνία υποβολής προσφορών (18.1.2022) κατατέθηκαν προσφορές από επτά (7) οικονομικούς φορείς. Κατά την ημερομηνία ηλεκτρονικής αποσφράγισης των προσφορών η Επιτροπή διαγωνισμού με το Πρακτικό Ι/2.2.2021 έκρινε παραδεκτές όλες τις προσφορές των διαγωνιζομένων και διαπίστωσε ότι η προσφορά του οικονομικού φορέα με την επωνυμία «ΠΑΠΑΘΑΝΑΣΙΟΥ ΚΩΝΣΤΑΝΤΙΝΟΣ ΤΟΥ ΒΑΣΙΛΕΙΟΥ» (1ος κατά σειρά μειοδοσίας με ποσοστό μέσης έκπτωσης 30,15%) τεκμαίρεται ως ασυνήθιστα χαμηλή, καθώς εμφανίζει απόκλιση μεγαλύτερη των 10 ποσοστιαίων μονάδων από το μέσο όρο του συνόλου των εκπτώσεων των παραδεκτών προσφορών που υποβλήθηκαν (14,17%), για τον λόγο δε αυτό του ζητήθηκε με τη 17/8.2.2022 (ΑΔΑ: 62Μ0ΩΛΗ-88Π) απόφαση της Οικονομικής Επιτροπής να την αιτιολογήσει. Η Επιτροπή Διαγωνισμού αφού εξέτασε τις εξηγήσεις του ως άνω οικονομικού φορέα τις αποδέχτηκε ως επαρκείς με το Πρακτικό ΙΙ/11.2.2022, ανέδειξε την προσφορά του ως προσωρινή μειοδότρια προσφορά, έναντι συμβατικής δαπάνης 1.077.412,48 ευρώ χωρίς Φ.Π.Α. Το Πρακτικό αυτό εγκρίθηκε με την 32/18.2.2022 απόφαση της Οικονομικής Επιτροπής.*

*Κατά της 32/18.2.2022 απόφασης της Οικονομικής Επιτροπής ο οικονομικός φορέας «ΘΩΜΑΣ Α. ΠΑΝΟΥΡΓΙΑΣ» (3ος κατά σειρά μειοδοσίας) άσκησε την από 4.3.2022 προδικαστική προσφυγή (με Γενικό Αριθμό Κατάθεσης 348/4.3.2022) επί της οποίας εκδόθηκε η 656/2022 απόφαση της Αρχής Εξέτασης Προδικαστικών Προσφυγών (Α.Ε.Π.Π.). Ειδικότερα με την απόφαση αυτή έγινε δεκτή η προσφυγή και ακυρώθηκε η προσβαλλόμενη απόφαση κατά το μέρος που έκρινε αποδεκτή την προσφορά του αναδειχθέντος μειοδότη οικονομικού φορέα «ΠΑΠΑΘΑΝΑΣΙΟΥ ΚΩΝΣΤΑΝΤΙΝΟΣ ΤΟΥ ΒΑΣΙΛΕΙΟΥ», για τον λόγο ότι, αν και η προσφορά αυτή χαρακτηρίστηκε ως ασυνήθιστα χαμηλή, αποδέχτηκε αορίστως ως επαρκείς τις παρασχεθείσες εξηγήσεις του διαγωνιζόμενου για τη διαμόρφωση αυτής, χωρίς ειδική και εμπεριστατωμένη αιτιολογία, ενώ η ίδια προσφυγή απορρίφθηκε κατά το μέρος που αφορούσε στο παραδεκτό της προσφοράς του οικονομικού φορέα «ΓΥΦΤΟΔΗΜΟΣ ΕΥΑΓΓΕΛΟΣ ΤΟΥ ΓΕΩΡΓΙΟΥ».*

*Σε συμμόρφωση προς την απόφαση της Α.Ε.Π.Π. η Οικονομική Επιτροπή με την 138/11.5.2022 απόφαση ακύρωσε την 32/2022 προηγούμενη απόφασή της κατά το μέρος με το οποίο κρίθηκε παραδεκτή η συμμετοχή του οικονομικού φορέα «ΓΥΦΤΟΔΗΜΟΣ ΕΥΑΓΓΕΛΟΣ ΤΟΥ ΓΕΩΡΓΙΟΥ» έναντι προσφερόμενης μέσης έκπτωσης 20,53% και συμβατικής δαπάνης 1.225.628,42 ευρώ χωρίς Φ.Π.Α. Και κατά της απόφασης αυτής (138/2022) ο οικονομικός φορέας «ΘΩΜΑΣ Α. ΠΑΝΟΥΡΓΙΑΣ» άσκησε την από 27.05.2022 προδικαστική προσφυγή (με Γενικό Αριθμό Κατάθεσης 740/27.5.2022), η οποία απορρίφθηκε με τη 1098/2022 απόφαση της Α.Ε.Π.Π.*

*Ακολούθως ο προσωρινός ανάδοχος (ΓΥΦΤΟΔΗΜΟΣ ΕΥΑΓΓΕΛΟΣ ΤΟΥ ΓΕΩΡΓΙΟΥ) κλήθηκε στις 29.7.2022 να προσκομίσει μέσω της λειτουργικότητας του ΕΣΗΔΗΣ εντός δέκα (10) ημερών τα δικαιολογητικά που καθορίζονται στα άρθρα 23.2 έως 23.10 της διακήρυξης (άρθρο 103 του ν. 4412/2016). Η Επιτροπή Διαγωνισμού αφού ήλεγξε τα προσκομισθέντα δικαιολογητικά, τα οποία έκρινε πλήρη, με το Πρακτικό ΙΙΙ/29.8.2022, εισηγήθηκε την ανάθεση του έργου στον οικονομικό φορέα «ΓΥΦΤΟΔΗΜΟΣ ΕΥΑΓΓΕΛΟΣ ΤΟΥ ΓΕΩΡΓΙΟΥ». Το Πρακτικό ΙΙΙ/29.8.2022 εγκρίθηκε με τη 265/12.9.2022 απόφαση της Οικονομικής Επιτροπής του Δήμου Λεβαδέων η οποία κοινοποιήθηκε στους διαγωνιζόμενους μέσω της λειτουργικότητας «Επικοινωνία» του ΕΣΗΔΗΣ στις 19.9.2022.*

*Με τα δεδομένα αυτά το Κλιμάκιο έκρινε ότι μη νομίμως η Οικονομική Επιτροπή απέκλεισε, με την*

*138/11.5.2022 απόφασή της τον πρώτο κατά σειρά μειοδοσίας οικονομικό φορέα «ΠΑΠΑΘΑΝΑΣΙΟΥ ΚΩΝΣΤΑΝΤΙΝΟΣ ΤΟΥ ΒΑΣΙΛΕΙΟΥ», και αναμόρφωσε σχετικώς τον πίνακα μειοδοσίας, με μόνη αιτιολογία της συμμόρφωσης προς τα κριθέντα με την 656/2022 απόφαση της Α.Ε.Π.Π. Και τούτο διότι η ανεξάρτητη αρχή ακύρωσε την 32/2022 προηγούμενη απόφαση της Οικονομικής Επιτροπής για τον λόγο ότι αυτή δεν περιείχε ειδική και επαρκή αιτιολογία κατά το μέρος με το οποίο αποδέχτηκε την προσφορά του οικονομικού αυτού φορέα, χωρίς να στοιχειοθετεί τη θετική κρίση της, ούτε σε όσα έπρεπε να αποδείξει, ώστε να χαρακτηριστεί η προσφορά του ως κανονική και όχι ως αναιτιολόγητη και ασυνήθιστα χαμηλή. Συνεπώς σε συμμόρφωση προς την απόφαση αυτή, όφειλε η αναθέτουσα αρχή να επαναλάβει τη διαδικασία του διαγωνισμού από το στάδιο της αξιολόγησης, από την Επιτροπή Διαγωνισμού, των εξηγήσεων που υπέβαλε ο οικονομικός φορέας για την αιτιολόγηση του ύψους της προσφοράς του. Μετά δε από τον ουσιαστικό και διεξοδικό έλεγχο του επιμέρους δηλωθέντος κόστους ανά κατηγορία εργασιών και την αναλυτική παράθεση των σχετικών οικονομικών στοιχείων, με τα οποία επιχείρησε ο προσφέρων να τεκμηριώσει την έγκαιρη και ομαλή εκ μέρους του πλήρωση των απαιτήσεων του έργου με βάση το συνολικό προσφερόμενο εργολαβικό αντάλλαγμα, έπρεπε η Επιτροπή Διαγωνισμού να εισηγηθεί, με ειδική και εμπεριστατωμένη αιτιολογία την αποδοχή ή μη της προσφοράς του διαγωνιζόμενου και, στη συνέχεια η Οικονομική Επιτροπή να αποφασίσει για το παραδεκτό ή μη της συμμετοχής του. Η παράλειψη των ανωτέρω σταδίων και ο μη νόμιμος αποκλεισμός του πρώτου κατά σειρά μειοδοσίας υποψήφιου συνιστούν ουσιώδεις νομικές πλημμέλειες της διαγωνιστικής διαδικασίας που κωλύουν την υπογραφή του ελεγχόμενου σχεδίου σύμβασης.*

*Η αναθέτουσα αρχή διατηρεί τη δυνατότητα να αποκαταστήσει τη νομιμότητα της διαγωνιστικής διαδικασίας, επαναλαμβάνοντας αυτή από το σημείο εκείνο που εμφιλοχώρησε η ως άνω πλημμέλεια. Στην περίπτωση αυτή νέο σχέδιο σύμβασης δύναται να επανυποβληθεί εκ νέου στο Κλιμάκιο, προκειμένου τούτο να αποφανθεί περί της νομιμότητας του σχεδίου σύμβασης*

*Η υπ΄ αριθμό 832/2022 πράξη του Ε΄ Κλιμακίου του Ελεγκτικού Συνεδρίου κοινοποιήθηκε μέσω της ΄΄Επικοινωνίας΄΄ του ΕΣΗΔΗΣ σε όλους τους συμμετέχοντες στην διαδικασία ανάδειξης αναδόχου με το υπ΄ αριθμό 19191/26.10.2022 έγγραφο της Τεχνικής Υπηρεσίας*

 *ΕΙΣΗΓΟΥΜΕΘΑ*

 *Προς την Οικονομική Επιτροπή*

*Σύμφωνα με την υπ΄ αριθμό 832/2022 πράξη του Ε΄ Κλιμακίου του Ελεγκτικού Συνεδρίου η οποία επισυνάπτεται*

* *Να ανακαλέσει την υπ΄ αριθμό 138/2022 (ΑΔΑ: ΨΩΘΣΩΛΗ-ΦΑ8) απόφαση της Οικονομικής Επιτροπής του Δήμου Λεβαδέων η οποία εκδόθηκε στο πλαίσιο του δημόσιου ανοικτού ηλεκτρονικού διαγωνισμού με Α/Α ΕΣΗΔΗΣ 185198 και τίτλο «Οδοστρωσία αναγνωρισμένων κοινόχρηστων αγροτικών οδών εντός αναδασμών στο Δήμο Λεβαδέων», η οποία κατά την κρίση του Κλιμακίου μη νομίμως απέκλεισε τον πρώτο κατά σειρά μειοδότη οικονομικό φορέα «ΠΑΠΑΘΑΝΑΣΙΟΥ ΚΩΝΣΤΑΝΤΙΝΟΣ ΤΟΥ ΒΑΣΙΛΕΙΟΥ», με μόνη την αιτιολογία της συμμόρφωσης προς τα κριθέντα με την 656/2022 απόφαση της ΑΕΠΠ, η οποία ακύρωσε την 32/2022 προηγούμενη απόφαση της Οικονομικής Επιτροπή, για τον λόγο ότι αυτ, δεν περιείχε ειδική και επαρκή αιτιολογία σε όσα ο προσφέρων επικαλέσθηκε και προσκόμισε με τις εξηγήσεις του*

* *Να ανακαλέσει την υπ΄ αριθμό 264/2022 (ΑΔΑ: 9ΑΣΩΩΛΗ-1ΤΡ) απόφαση της Οικονομικής Επιτροπής έγκρισης του Πρακτικού ΙΙΙ/29-08-2022 και κατακύρωσης δημόσιας σύμβασης στον Οικονομικό Φορέα με την επωνυμία «ΓΥΦΤΟΔΗΜΟΣ ΕΥΑΓΓΕΛΟΣ ΤΟΥ ΓΕΩΡΓΙΟΥ» με Α/Α κατάθεσης προσφοράς 239263 και μέση τεκμαρτή έκπτωση 20,53% επί των τιμών του τιμολογίου της μελέτης.*
* *Να αναπέμψει το θέμα στην Επιτροπή διαγωνισμού η οποία έχει συγκροτηθεί με την υπ΄ αριθμό 356/2021 (ΑΔΑ: ΩΣΡ8ΩΛΗ-4ΣΝ) απόφαση της Οικονομικής Επιτροπής, προκειμένου να επαναλάβει τη διαδικασία του διαγωνισμού από το στάδιο αξιολόγησης, των εξηγήσεων που υπέβαλε ο οικονομικός φορέας για την αιτιολόγηση του ύψους της προσφοράς του, μετά από τον ουσιαστικό και διεξοδικό έλεγχο του επιμέρους δηλωθέντος κόστους, ανά κατηγορία εργασιών και την αναλυτική παράθεση των σχετικών οικονομικών στοιχείων, με τα οποία επιχείρησε ο προσφέρων να τεκμηριώσει την έγκαιρη και ομαλή εκ μέρους του πλήρωση των απαιτήσεων του έργου με βάση το συνολικό προσφερόμενο εργολαβικό αντάλλαγμα.*

 **Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Την 356/2021 (ΑΔΑ: ΩΣΡ8ΩΛΗ-4ΣΝ) απόφασή της

-Την υπ΄ αριθμό 138/2022 (ΑΔΑ: ΨΩΘΣΩΛΗ-ΦΑ8) απόφασή της

- Την υπ΄ αριθμό 264/2022 (ΑΔΑ: 9ΑΣΩΩΛΗ-1ΤΡ) απόφασή της

- Την υπ΄ αριθμό 832/2022 πράξη του Ε΄ Κλιμακίου του Ελεγκτικού Συνεδρίου

- Την υπ΄ αρ. πρωτ. 19532/01-11-2022 εισήγηση της Δ/νσης Τεχνικών Υπηρεσιών του Δήμου

 Λεβαδέων που είχε διανεμηθεί

- Tις διατάξεις του Ν. 4412/2016

-Την μεταξύ των μελών συζήτηση σύμφωνα με τα πρακτικά

-Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

1.Ανακαλεί την υπ΄ αριθμό 138/2022 (ΑΔΑ: ΨΩΘΣΩΛΗ-ΦΑ8) απόφαση της Οικονομικής

 Επιτροπής του Δήμου Λεβαδέων η οποία εκδόθηκε στο πλαίσιο του δημόσιου ανοικτού

 ηλεκτρονικού διαγωνισμού με Α/Α ΕΣΗΔΗΣ 185198 και τίτλο «Οδοστρωσία αναγνωρισμένων

κοινόχρηστων αγροτικών οδών εντός αναδασμών στο Δήμο Λεβαδέων», η οποία κατά την κρίση του Κλιμακίου μη νομίμως απέκλεισε τον πρώτο κατά σειρά μειοδότη οικονομικό φορέα «ΠΑΠΑΘΑΝΑΣΙΟΥ ΚΩΝΣΤΑΝΤΙΝΟΣ ΤΟΥ ΒΑΣΙΛΕΙΟΥ», με μόνη την αιτιολογία της συμμόρφωσης προς τα κριθέντα με την 656/2022 απόφαση της ΑΕΠΠ, η οποία ακύρωσε την 32/2022 προηγούμενη απόφαση της Οικονομικής Επιτροπή, για τον λόγο ότι αυτ, δεν περιείχε ειδική και επαρκή αιτιολογία σε όσα ο προσφέρων επικαλέσθηκε και προσκόμισε με τις εξηγήσεις του

2.Ανακαλεί την υπ΄ αριθμό 264/2022 (ΑΔΑ: 9ΑΣΩΩΛΗ-1ΤΡ) απόφαση της Οικονομικής Επιτροπής έγκρισης του Πρακτικού ΙΙΙ/29-08-2022 και κατακύρωσης δημόσιας σύμβασης στον Οικονομικό Φορέα με την επωνυμία «ΓΥΦΤΟΔΗΜΟΣ ΕΥΑΓΓΕΛΟΣ ΤΟΥ ΓΕΩΡΓΙΟΥ» με Α/Α κατάθεσης προσφοράς 239263 και μέση τεκμαρτή έκπτωση 20,53% επί των τιμών του τιμολογίου της μελέτης.

3.Αναπέμπει το θέμα στην Επιτροπή διαγωνισμού η οποία έχει συγκροτηθεί με την υπ΄ αριθμό 356/2021 (ΑΔΑ: ΩΣΡ8ΩΛΗ-4ΣΝ) απόφαση της Οικονομικής Επιτροπής, προκειμένου να επαναλάβει τη διαδικασία του διαγωνισμού από το στάδιο αξιολόγησης, των εξηγήσεων που υπέβαλε ο οικονομικός φορέας για την αιτιολόγηση του ύψους της προσφοράς του, μετά από τον ουσιαστικό και διεξοδικό έλεγχο του επιμέρους δηλωθέντος κόστους, ανά κατηγορία εργασιών και την αναλυτική παράθεση των σχετικών οικονομικών στοιχείων, με τα οποία επιχείρησε ο προσφέρων να τεκμηριώσει την έγκαιρη και ομαλή εκ μέρους του πλήρωση των απαιτήσεων του έργου με βάση το συνολικό προσφερόμενο εργολαβικό αντάλλαγμα.

**Η παρούσα απόφαση πήρε αριθμό 322/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Μητάς Αλέξανδρος

2 Νταντούμη Ιωάννα

3.Σαγιάννης Μιχαήλ

4. Μερτζάνης Κωσταντίνος

5.Καπλάνης Κων/νος

6.Μπράλιος Νικόλαος ΠΙΣΤΟ ΑΠΟΣΠΑΣΜΑ

7.Καραμάνης Δημήτριος Λιβαδειά 10 -11-2022

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ